CELEX: 22022D0253
Language: bg
Date: 2022-01-31 00:00:00
Title: Препоръка № 1/2022 на Съвместния комитет ЕС—ООП от 31 януари 2022 година за разрешаване на удължаването на срока на действие на Плана за действие на ЕС—ПВ [2022/253]

22.2.2022   
               
               
                  BG
               
               
                  Официален вестник на Европейския съюз
               
               
                  L 41/36
               
            
         ПРЕПОРЪКА № 1/2022 НА СЪВМЕСТНИЯ КОМИТЕТ ЕС—ООП
         от 31 януари 2022 година
         за разрешаване на удължаването на срока на действие на Плана за действие на ЕС—ПВ [2022/253]
         СЪВМЕСТНИЯТ КОМИТЕТ ЕС—ООП,
         като взе предвид Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на палестинската администрация на Западния бряг и Ивицата Газа, от друга (1),
         като има предвид, че:
         
                     (1)
                  
                  
                     Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на палестинската администрация на Западния бряг и Ивицата Газа, от друга (наричано по-нататък „Временното споразумение за асоцииране“), беше подписано на 24 февруари 1997 г. и влезе в сила на 1 юли 1997 г.
                  
               
                     (2)
                  
                  
                     В съответствие с член 63 от Временното споразумение за асоцииране Съвместният комитет е оправомощен да взема решения и да прави съответни препоръки.
                  
               
                     (3)
                  
                  
                     Член 10 от Процедурния правилник на Съвместния комитет предвижда възможността за вземане на решения чрез писмена процедура между заседанията, ако двете страни се споразумеят за това.
                  
               
                     (4)
                  
                  
                     Удължаването на срока на действие на плана за действие ЕС—ПВ с три години ще даде на страните възможност да продължат сътрудничеството си през следващите години, включително чрез възможното договаряне на приоритети за партньорство,
                  
               ПРИЕ НАСТОЯЩАТА ПРЕПОРЪКА
         
            Член 1
            Съвместният комитет, като действа чрез писмена процедура, препоръчва срокът на действие на Плана за действие на ЕС—ПВ да бъде удължен с три години, считано от датата на приемане на настоящата препоръка.
         
         
            Член 2
            Настоящата препоръка поражда действие в деня на приемането ѝ.
         
         
            Съставено в Брюксел на 31 януари 2022 година.
            
               
                  За Съвместния комитет ЕС—ООП
               
               
                  Председател
               
               Estephan SALAMEH
            
         
         
            (1)  OВ L 187, 16.7.1997 г., стр. 3.